Certified Pre-Owned 2017 Honda Accord Sedan EX Sedan in Woodbridge #N1550 | Hendrick Honda Woodbridge
Pre-Owned 2015 Honda Accord Sedan EX $16,300
Pre-Owned 2017 Honda Accord Sedan LX $18,499 31 Desember 2018 Oujaarsdiens Dr Tinus van Zyl
Votum: Here, U het my al gesien toe ek nog ongebore was,
al my lewensdae was in u boek opgeskrywe nog voordat ek gebore is.
Hoe wonderlik is u gedagtes vir my, o God, hoe magtig hulle almal!
As ek hulle sou wou opnoem – hulle is meer as wat daar sand is,
en as ek daarmee klaar is, sou ek nog steeds met U te doen hê. Amen.
Seëngroet Genade en vrede vir julle van God ons Vader en die Here Jesus Christus deur die werking van die Heilige Gees.
Lied 509: 1, 2, 4 Op berge en in dale
Neem ‘n voëlvlug oor jou jaar:
Probeer om rustig deur 2018 te dink. Gaan maand vir maand deur die jaar, van Januarie tot Desember. Watter mense, plekke en gebeure kom in jou gedagtes op? Moenie stilstaan by enige mens, plek of gebeurtenis nie. Jy gaan later kans kry om stil te staan by spesifieke oomblikke in die jaar. Probeer nou net eers ‘n geheelprentjie van die jaar kry. Wat het alles in 2018 in jou lewe gebeur?
Here, U sien dwarsdeur my, U ken my.
Of ek sit en of ek opstaan, U weet dit,
U ken my gedagtes nog voordat hulle by my opkom.
Of ek reis en of ek oorbly, U bepaal dit,
U is met al my paaie goed bekend.
Waarvoor wil jy vir God dankie sê?
Dink aan die mense, plekke en gebeure wat by jou opgekom het soos wat jy deur die jaar gedink het. Vir wie en vir wat wil jy vir God dankie sê? Gebruik nou die geleentheid om God te bedank vir al die liefde en genade wat jy in 2018 beleef het.
Daar is nog nie 'n woord op my tong nie of U, Here, weet wat dit gaan wees.
U omsluit my van alle kante, U neem my in besit.
Dié wete oorweldig my, dit is te hoog vir my begrip.
Deur watter swaar tye het jy gegaan?
Wat was die moeilike en swaar tye in die jaar? Dit is belangrik om ook die slegte tye in herinnering te roep, want as daar weer swaar tye in die toekoms kom, kan ons onthou hoe God ons al in die verlede gedra het.
Gaan in jou gedagtes deur die moeilike tye van die jaar. Kan jy dink dat God ook in daardie tye by jou was? Waarin sien jy God se teenwoordigheid raak?
Waarheen sou ek gaan om u Gees te ontvlug?
Waarheen sou ek vlug om aan u teenwoordigheid te ontkom?
Klim ek op na die hemel, is U daar, gaan lê ek in die doderyk, is U ook daar.
Vlieg ek na die ooste, of gaan woon ek in die verre weste,
ook daar lei u hand my, hou u regterhand my vas.
Watter sondes wil jy bely?
Ons weet ons dien ‘n genadige God wat al ons sondes vergewe. Maar somtyds is ons lewens so gejaagd en besig, dat ons nie die tyd neem om na te dink oor ons sondes en om dit voor die Here te bely nie. Die gevolg is dat daar dinge in ons agterkop is wat ons pla, of laste wat op ons skouers lê, maar ons besef nie wat dit is nie.
Somtyds moet ons ook onsself kans gee om waarlik hartseer te word in berou. Ons weet dalk in ons koppe dat God ons vergewe, maar ons het nog nie vir onsself ‘n kans gegee om te huil oor die seer wat ons in harte skuil nie.
Gebruik nou die geleentheid om al jou sonde, berou en spyt voor die Here uit te stort in gebed.
Ek sou die duisternis kon vra om my weg te steek,
of die lig rondom my om in nag te verander,
maar vir U is selfs die duisternis nie donker nie
en die nag so lig soos die dag,
duisternis so goed soos lig.
Praat met God oor jou en jou familie se fisiese gesondheid
Wat het in hierdie jaar met jou en jou familie se fisiese gesondheid gebeur? Wil jy vir God dankie sê vir goeie gesondheid? Wil jy vir die Here loof vir herstel? Wil jy bid vir genesing? Het jy mediese bekommernisse of onsekerhede wat jy aan die Here wil opdra?
U het my gevorm, my aanmekaargeweef in die skoot van my moeder.
Ek wil U loof, want U het my op 'n wonderbaarlike wyse geskep.
Wat U gedoen het, vervul my met verwondering.
Dit weet ek seker: geen been van my was vir U verborge
toe ek gevorm is waar niemand dit kon sien nie,
toe ek aanmekaargeweef is diep in die moederskoot.
Praat met God oor die verloop van die lewe
Op watter maniere is jy bewus van die jare wat aanstap? Watter effek het ouderdom op jou? Wat sien jy raak in jou familielede, van kindertjies tot bejaardes, soos hulle ouer word? Het jy in hierdie jaar iemand aan die dood afgestaan? Watter dinge word belangriker vir jou soos wat jy ouer word?
U het my al gesien toe ek nog ongebore was,
en as ek daarmee klaar is, sou ek nog steeds met U te doen hê.
Is daar enige gebroke verhoudings in jou lewe? Mense met wie jy nie oor die weg kom nie? Watter konflik het jy in hierdie jaar met ander mense beleef? Dalk in jou eie familie? Of by die werk? Koester jy enige wraakgedagtes? Of sukkel jy met haat teenoor groepe mense of leiersfigure?
Bring al hierdie emosies van haat, vyandskap of onvergewensgesindheid na God toe in gebed. Wees eerlik oor hoe jy regtig voel oor hierdie mense, so eerlik soos Dawid in Psalm 139 is.
Vra vir God om jou hiervan te bevry en te verlos. Vra die Heilige Gees om jou te help om te kan vergewe, om te kan versoen en om vrede te maak.
As U tog maar die goddelose uit die weg wou ruim, o God!
Gaan weg van my af, julle moordenaars!
Dit is hulle wat bose planne teen U smee, wat so vals teen U optree.
moet ek nie 'n weersin hê in mense wat teen U in opstand is nie?
Ek haat hulle met 'n uiterste haat, want hulle is ook my vyande.
Bid vir die jaar wat voorlê
Wat wil jy vir God vra vir die jaar wat voorlê? Waar het jy God se wysheid, onderskeiding en leiding nodig? Waar het jy God se hulp en krag nodig? Waar het jy God se bemoediging, troos en nabyheid nodig? Waar het jy God se skeppende kreatiwiteit en inspirasie nodig? Waar het jy God se bevryding en verlossing nodig?
Maak al jou begeertes met gebed en smeking en met danksegging aan God bekend.
Deurgrond my, o God, deurgrond my hart,
ondersoek my, sien tog my onrus raak.
Kyk of ek nie op die verkeerde pad is nie
en lei my op die beproefde pad!
Video: A celebration of grace
Lied 512:1-3 Nader, my God, by U
V: God, ons Vader, dankie dat U ons so baie liefhet. Dankie Vader, dat U die heelal, die aarde en ook vir ons gemaak het. Dankie Vader dat U ons uitgekies om u kinders te wees. Dankie Vader, dat U u Seun, Jesus, uit liefde vir ons gestuur het. Ons almal bid:
G: Dankie Vader!
V: Jesus, U is die Here oor hemel en aarde en ook oor ons lewe. U is ons Koning.
Dankie Jesus, dat U u lewe vir ons, sondige mense, afgelê het en dat U ons nooi na die nagmaaltafel, sodat ons deel kan wees van u liggaam, die kerk. Ons almal bid:
G: Jesus is die Here!
G: Kom Heilige Gees!
G: Ons Vader wat in die hemel is,
soos ons ook dié vergewe wat teen ons oortree;
V: Genadige God, ons het teen U gesondig in denke, woorde en dade
sodat ons mag verheug in u wil en u weg kan volg tot die eer van u Naam.
G: wees ons genadig.
G: ontferm U oor ons
G: gee ons vrede.
wat op die derde dag weer opgestaan het uit die dode, wat opgevaar het na die hemel
Ek glo aan ‘n heilige, algemene, Christelike kerk, die gemeenskap van die heiliges,
die vergewing van sondes, die opstanding van die vlees, en ‘n ewige lewe. Amen.
Lied 266 Ons Vader wat woon in die hemel
Seën: Die Here is voor jou om jou pad gelyk te maak.
Die Here is agter jou om die aanvalle van die vyand af te weer.
Die Here is bokant jou om jou te seën.
Die Here is binne jou om jou te lei na Sy wil.
So is die genade van die Here Jesus Christus,
die liefde van God die Vader,
en die gemeenskap van die Heilige Gees met jou,